
I. Oscailt
Réamhdhréacht: 
D’fhéadfadh bualadh ar dhrumaí Dailiteacha, nó ceol éigin eile a bheadh oiriúnach, a bheith ar siúl fad agus a thagann an ceannaire isteach. D’fhéadfaí coinnle a lasadh agus soilse a chur ar bun.
Fáilte agus glaoch chun adhartha
Ceannaire

“Óir, mar a mbíonn beirt nó triúr tagtha i gceann a chéile i
m’ainmse, bím féin ansin ina measc” a dúirt Íosa. Aithnímis láithreacht thrí-aonta Dé, Dúileamh, Réititheoir, Bronntóir, inar measc.
Gairm
Cách 
Níl Giúdach ná Gréagach oraibh feasta,


níl saor ná daor, fireann ná baineann;


is aon sibh uile i gCríost Íosa.

[Galataigh 3: 28]
Tugann léitheoir cuireadh do na daoine glaoch a dhéanamh ar Dhia i bhfocail

Rabindranath Tagore:
Léitheoir 
San áit nach gcuirfidh faitíos isteach ar shuaimhneas intinne,


San áit ina dtógtar an ceann in airde,


San áit a bhfuil fáil ar eolas ag cách,


San áit nach mbristear an domhan isteach ina chodanna,


Scartha óna chéile ag críochdheighiltí,


San áit ina n-eascraíonn focail as tobar na fírinne,

San áit ina ndréimtear go síoraí chun céimeanna na comhláine,


San áit nár chlis ar sholas na céille,

Ná nár thriomaigh a dhea-shruth i dtuire fhásach an drochnóis,


San áit ina gcuireann tú an intinn chun cinn,


Trí ghníomh agus smaoineamh, á leathnú i gcónaí.
Cách 
Go ndúisí mo thír-se i bparthas na saoirse.
Bhajan

D’fhéadfaí ceann acu seo a leanas (nó paidir chantaireachta éigin eile) a úsáid, agus na daoine ar a nglúine nó ina suí.
San áit seo, is tusa an Tiarna.

San am seo, is tusa an Tiarna.

Ár nDia, ár Slánaitheoir, ár Rí.

Níos airde ná ár smaointe, 

Níos íne ná ár gcroí,

Níos láidre ná ár dtoil, 
an Saol Eile curtha inár láthair

Nó
A Íosa, a Shlánaitheoir, a Thiarna, ó, is chugatsa a eitlím;

Saranam, Saranam, Saranam;

Is tú mo dhún is mo dhaingean, níos airde ná mé:

Saranam, Saranam, Saranam.

In aghaidh an namhaid, is ortsa a ghlaoim,

ó chríocha na cruinne, nó pé áit ina mbeinn;

is tú foinse mo chumhachta agus mé gan dóchas, ó tabhair toradh ar 
mo ghuí:

Saranam, Saranam, Saranam. 
[Trad. Pakistani; (Ps. 61: Eabh 13:8)]
II. Moladh agus buíochas
D’fhéadfadh an ceannaire cuireadh a thabhairt do na daoine breith ar lámha a chéile chun slabhra daonna a dhéanamh a bheidh ina shiombail d’aontacht agus do dhlúthpháirtíocht fad agus a bheifear ag rá na bpaidreacha seo.
Ceannaire
Molaimid tú a Dhia, ár gcruthaitheoir,


As an tslí inar bheannaigh tú sinn le héagsúlacht mhór chultúr,


eitneachas, agus teangacha.

Táimid buíoch as traidisiúin ár n-eaglaise a chabhraigh lenár


bpobail a choimeád beo beathach.


Múin dúinn conas ár gcuid féiniúlachtaí a cheiliúradh,


Na ceangail atá eadrainn a neartú agus aontacht níos treise fós 

a chothú.
Cách
Nach aoibhinn do phobal Dé a mhaireann le chéile go sítheach grách!

Ceannaire
Molaimid tú a Íosa Chríost as sinn a thabhairt chun réitigh le Dia,

ár ndúshlán a thabhairt le meas a léiriú ar dhínit agus ar luach gach

aon duine.

Táimid buíoch as do theachtaireacht a thug dóchas dúinn go


bhféadfaimid gach uile olc a shárú ar an saol seo.

Múin dúinn seasamh go dlúth leo siúd ar tógadh a ndínit uatha mar


gheall ar chúinsí éagsúla sóisialta, polaitiúla agus eacnamaíocha.
Cách
Nach aoibhinn do phobal Dé a mhaireann le chéile go sítheach grách!

Ceannaire
Molaimid tú, a Spioraid Naofa, as bronntanas an imspleáchais a


fhaighimid le hoidhreacht mar chuid de chorp Chríost.
Múin dúinn luach ár n-aontachta a thuiscint, agus sinn ag éileamh go mbeidh tú inár láthair i gcónaí.
Spreag sinn sa taisteal dúinn i measc na ndaoine agus na bhfeachtas a mbíonn síorstreachailt ar son na beatha ar siúl acu.
Cách
Nach aoibhinn do phobal Dé a mhaireann le chéile go sítheach grách!
D’fhéadfaí iomann buíochas cuí a chanadh ag an bpointe seo.
III. Faoistin agus deimhniú go maitear dúinn

Ceannaire 
Tá a fhios againn go bhfuilimid mar aon i gCríost,

ach faraor, déanann ár laige dhaonna an fhírinne seo a cheilt.

Admhaímis ár gcuid peacaí easaontacha agus cneasú an Tiarna 
a lorg.
Cách 
Go humhal a thagaimid chun do chos, a Dhia dhil,


Ag cuimhneamh ar ár bpeacúlacht,


Agus ar an easaontas a bhfuilimid freagrach as.


Admhaímid gur sinne a chaomhnaíonn na bacainní daonna -


Sainaicmí, stádas, cumhacht,


agus gach aon rud eile a scarann óna chéile sinn.


Iarraimid maithiúnas ort,


Óir gur mhinic a d’úsáideamar ár gcuid staire mar eaglais,


Le hidirdhealaithe a dhéanamh i gcoinne a chéile,


Ag goilleadh ar mhian Chríost go mbeimis mar aon.


Maith dúinn ár ndeighiltí agus cabhraigh linn aontacht a


bhaint amach,


in ainm uasal Íosa, do mhac.


Áiméan
Tost
Impí
Ceannaire
Téanam ort a Íosa agus bí inár measc,


Cneasaigh sinn agus ár gcuid easaontais.

Stiúir sinn i dtreo chosán an cheartais go mbainfidh gach aon duine beatha amach.

Téanam ort a Íosa agus bí inár measc,


Múin dúinn éisteacht


Le gol na ndaoine a bhrúitear amach ar an imeall.

Téanam ort a Íosa agus bí inár measc,


Spreag sinn chun dul i mbun obair na saoirse

Agus chun do dhomhan ilroinnte a thabhairt le chéile arís.

Cách 
Áiméan
Deimhniú go maitear dúinn
Ceannaire 
Má admhaímid ár bpeacaí, tá seisean dílis cóir,


agus maithfidh sé dúinn ár bpeacaí,


agus glanfaidh sinn ón uile olc.

[1 Eoin 1: 9]

Iarann an ceannaire ar an tionól an deimhniú maithiúnais seo a roinnt trí theacht le chéile chun an tsíocháin a roinnt. D’fhéadfaí tionlacan ceoil a chur leis seo.
IV. Liotúirge an fhocail
An chéad leamh: Míoca 6: 6-8
Fianaise chreidimh
Ní raibh tásc ná tuairisc ar Sarah nuair a thángthas faoina déin i nDigal. Bhí sí tar éis teitheadh chun na bhfásach aon chiliméadar amháin ar shiúl – cúigear páistí agus máthair chéile ina teannta. Cuireadh ar fhág siad ina ndiaidh trí thine – pictiúr frámaithe d’Íosa, Bíobla Oirísise, acraí cistine, roinnt éadaí, mataí agus línéadach. Faoin am gur tháinig Sarah ar ais ar bharraicíní na gcos, chonaic sí go raibh an dainséar imithe, ach go raibh a teach imithe ina theannta. Ní raibh le feiceáil anois aici ach spré, luatha, agus deataigh. Tháinig na comharsana chuici chun a gcuid comhbhá a dhéanamh léi. D’fhéach Sarah timpeall, d’éirigh sí ina colgsheasamh, agus tharraing sí a sari go daingean anuas ar a ceann. Thosaigh sí ag guí: “A Thiarna, maith dúinn ár bhfiacha. A Íosa, is tú amháin is Dia ann. Sábháil sinn ónár mí-ádh. Saor sinn, a

Thiarna”. Bhí na focail ina dtuile ag teacht amach uaithi. Chruinnigh páistí Sarah timpeall uirthi. Bhí sí ag gol agus í ag iarraidh tarrthála ar Dhia. Chuaigh a comharsana agus na daoine eile i láthair isteach léi. Léiriú simplí ar thrócaire dhaonna a bhí ann, agus meabhraíonn sé dúinn nach féidir bean a scaradh óna Dia. “Gheobhaidh mé bás. Ach ní stadfaidh mé riamh de bheith i mo Chríostaí”, ar sise, ag gol.
D’fhéadfaí scéala eile den chineál seo a chur isteach má léiríonn sé téamaí an cheartais, an ghrá, na trócaire, agus na humhlaíochta.
Ceannaire 
Déanaimis léirsmaoineamh ar na scéalta seo creidimh 

agus crógachta.

Tréaslaímid creideamh ár ndeirféar Sarah agus creideamh 
daoine eile.


Agus má thréaslaímid, déanaimis féin ceartas.


Bíodh grá againn féin don trócaire,


agus siúlaimis féin go humhal i dteannta ár nDé.
Tost

Salm: Leabhar na Salm 86: 11-16

Múin do shlí dom, a Thiarna;


i dtreo go siúlfainn i d’fhírinne;



agus déan mo chroí a dhíriú,



i dtreo gurb eagal liom d’ainm.





Is tú amháin is Dia ann.

Tabharfaidh mé buíochas duit ó chroí, a Thiarna Dia;


agus molfaidh mé d’ainm go brách.



óir ba mhór é do thrócaire go deimhin orm;



sciob tú m’anam leat ó dhuibheagán ifrinn.







Is tú amháin is Dia ann.
D’éirigh lucht díomais i m’éadan, a Dhia,

        tá drong gan trua ar thoir m’anama,

        drong nach bhfuil aird acu ortsa.


Is tú amháin is Dia ann.
A Thiarna Dia na trua agus na taise,

         ar deacair thú a spreagadh chun feirge,

         agus atá lán de ghrá agus d’fhírinne:

Féach orm agus bíodh trua agat dom.

         Tabhair neart do do ghiolla, a Thiarna,

         agus cúnamh do mhac do bhanóglaigh.

         Tabhair dom comhartha do cheana

         go bhfeice mo naimhde é is go ndéantar a náiriú,

         toisc gur bhronn tú orm cabhair agus sólás, a Thiarna.




Is tú amháin is Dia ann.
An dara léamh:  Galataigh 3: 26-28

D’fhéadfaí gairm shoiscéil a chanadh.
Soiscéal: Lúcas 24: 13-35

D’fhéadfaí é seo nó iomann nó amhrán cuí eile a chanadh.
D’fhéadfaí  amhránaíocht a capella a chur ar bun chomh maith. 

Port inmholta: Aberystwyth
Siúl in airde ar an taobh gonta,

Áit a bhfuil idir gortú agus bacú ar fáil ina dtuilte

Ag lucht an bhrónta;

Ní cás le haon duine trácht a chloisteáil ar a n-ainmneacha.


Bíodh sé de dhánacht agat scéal do mhairge a nochtadh liom:


Ag plé le brón chomh réadúil leis seo


is ea is dóchúla a imeoidh mionbhuartha.

Ná bíodh eagla ort roimh an taobh gonta:

Áit nach ann don chur i gcéill;

Anamacha briste ar dianleathadh,

Ovrdu Seirbhise

Do ghniomh éacuiméineach adhartha

Cad a iarrann an Tiarna orainn?

(Mioca 6: 6-8)




Áit ina mbeidh deis ar léargas a fháil:





Níl aon bhonn leis an difríocht bhréagach a ndearna tú talamh 

slán de,


Áit ina roinnfidh tú an gátar a thabharfaidh tú faoi deara ann,


Ina dtabharfaidh tú agus roinnfidh tú ann agus gheobhaidh tú,


Agus ina bhfoghlaimeoidh tú an grá,


A chuireann le cneasú.


© Stephen Brown 2011
Seanmóir
D’fhéadfaí iomann cuí a chanadh.

V. An tIdirghuí

I rith na bpaidreacha, d’fhéadfaí na freagraí seo a leanas a chanadh.

Lenár linn agus mar thoradh ár nguí, go dtaga do ríocht.
nó
Éist lenár n-urnaí, a Thiarna, éist lenár n-urnaí, a Thiarna, éist linn nuair a ghlaoimid ort.
Éist lenár n-urnaí, a Thiarna, éist lenár n-urnaí, a Thiarna, tar chugainn agus tabhair toradh orainn ar ár nguí.
nó
Ós é an Spiorad atá dar mbeoú, leanaimis a threoir.
Agus sinn ag siúl le chéile, seol chugainn do Spiorad chun sinn a neartú, agus déan ár gcuid comhráite a dhoimhniú ionas go mbainfear paidir Íosa amach ionainn féin.

Freagra

Ag sinn ag siúl i dteannta chorp Chríost, cuir dlús leis an lá a mbainfimid comhlacht iomlán amach ag a bhord, agus tabhair misneach dúinn  sa treo agus sáróimid na constaicí a scoilteann óna chéile sinn. 

Freagra
Agus sinn ag siúl chun na saoirse,  ardaigh bratach na hEaglaise aontaithe mar chomhartha dóchais in imthosca idirdhealaithe agus ainchirt.

Freagra
Agus sinn ag siúl mar chuid de chruthú Dé, cabhraigh linn a bheith ag siúl de choiscéim thomhaiste agus meas á léiriú againn ar an talamh agus dá bhrí sin ar fhulaingt na ndaoine gan talamh.

Freagra
Agus sinn ag siúl mar chairde d’Íosa, méadaigh agus doimhnigh ár gcomhaltacht agus ár gcairdeas le chéile, agus leis na daoine a ndéantar imeallú orthu.

Freagra
Agus sinn ag siúl thar na constaicí éagsúla, bronn orainn an misneach chun réamhchlaonadh cultúrtha  a choisceann sinn ó láithreacht Dé ina chéile a aithint. 
Freagra



Agus sinn ag siúl le mná ar nós Sarah, mar thaca leo, agus mar thaca le daoine eile a d’fhulaing idirdhealú, bí timpeall orainn go léir, agus tabhair dúinn an neart chun an ceart a dhéanamh.
Freagra
Agus sinn ag siúl agus ag ceiliúradh, cabhraigh linn éagsúlacht iontach na beatha a fheiceáil, í tagtha as na streachailtí éagsúla i dtreo na dínite agus an mharthanais agus in éadan an daorsmachta. Cabhraigh linn sampla do dhílseachta flúirsí a leanúint.

Freagra
In ainm Chríost a ofrálaimid na paidreacha seo, a Dhia.
Áiméan
Paidir an Tiarna
Faoi mar a mhúin ár dTiarna dúinn a dhéanamh, guímid:
Ár n-Athair atá ar neamh,
Go naofar d'ainm,
Go dtaga do ríocht,
Go ndéantar do thoil ar an talamh
mar a dhéantar ar neamh.
Ár n-arán laethúil tabhair dúinn inniu,
agus maith dúinn ár bhfiacha
mar a mhaithimidne dár bhféichiúna féin
Ach ná lig sinn i gcathú,
ach saor sinn ó olc,

Áiméan
VI. Beannú agus Scor
D’fhéadfadh níos mó ná duine amháin an bheannacht a thabhairt amach ag doras na heaglaise.

Casadh an pobal agus tugadh sé aghaidh ar an doras.

A Dhia thrí-aonta, a chothaíonn sé sinn, meabhraigh dúinn cén gnó atá agat dúinn agus dár gcuid eaglaisí. 

Áiméan
A Dhia thrí-aonta, a shiúlann inár dteannta, stiúir sinn ar chosán na haontachta.
Áiméan
A Dhia trí-aonta, a spreagann sinn, cothaigh sinn agus sinn inár seasamh 
le chéile. 
Áiméan
D’fhéadfaí beannachtaí eile a ofráil de réir an nóis áitiúil.
Téigh agus déan ceartas, bíodh grá agat don trócaire, agus siúl go humhal i dteannta do Dhé.

In ainm Chríost.  Áiméan

Cantar iomann clabhsúir. Mar chomhartha d’aontacht i gCríost, moltar go n-íosfaidh gach duine béile le chéile.

